OpenLLM-France/wikimedia huggingface dataset:
# Errobiko Ibarraren Sindikatua

    Artikulu hau ibaia kudeatzeko egiturari buruzkoa da; beste esanahietarako, ikus «Errobi (argipena)».
Errobiko Ibarraren Sindikatua, frantsesez Syndicat Mixte du Bassin Versant de la Nive (lehenago Errobiko Erreka Hitzarmenaren Sindikatu Anitza edo Syndicat Mixte du Contrat de Rivière des Nives deitua) Errobi ibaiaren uraren kalitatea hobetzeko asmoz sortutako udalerrien arteko egitura da. Hitzarmen edo contrat baten bidez funtzionatzen duelako hala deituta.
Errobiko arroaren Lapurdi zein Nafarroa Behereko udalerriak biltzen ditu eta egoitza Uztaritzen du.

## Kideak

47 lurralde kolektibitate biltzen dira bertan:
* Euskal Kosta-Aturri Aglomerazio Elkargoa.
* Lapurdi eta Nafarroa Behereko udalerri hauek:
| Ahatsa Ainhize-Monjolose Aintzila Aldude Anhauze Arnegi Arrosa Azkarate Baigorri Banka Basusarri Behorlegi | Bidarrai Donazaharre Donibane Garazi Buztintze-Hiriberri Duzunaritze-Sarasketa Eiheralarre Ezpeleta Ezterenzubi Gamarte Haltsu Hazparne Heleta | Hiriburu Irisarri Irulegi Itsasu Izpura Jatsu (Lapurdi) Jatsu (Garazi) Kanbo Lakarra Larresoro Lasa Lekunberri | Luhuso Makea Mendibe Milafranga Ortzaize Suhuskune Uharte Garazi Urepele Uztaritze Zaro |

## Instantziak
### Erabaki instantzia

"Batzorde Sindikala" da ebaspenak hartzeko gune nagusia. 63 ordezkarik osatzen dute, biztanleriaren arabera:
* 1000 biztanletik beherakoek ordezkari bat.
* 1000 biztanletik gorakoek bi ordezkari.
* BABk sei ordezkari.
Egun presidentea Jacques Etxandi Anhauzeko auzapeza da.

### Kontsulta instantzia

"Erreka Batzordea" adostasuna lortzeko gune bat da. Ehun bat lagun biltzen dira: kide profesionalen ordezkariak, hautetsiak, uraren kudeaketarekin lotura duten elkarte eta administrazioak.

## Erreferentziak

* ↑ Egituraren webgunea.

## Ikus, gainera

* Errobi
* Ipar Euskal Herriko udalerrien elkargoak

## Kanpo estekak

* Sindikatu Anitzaren webgunea.
* Datuak: Q609673
# Errodadura

Errodadurak gorputz batek gainazal batean irrist egin gabe edo labaindu gabe errodatzea dakar. Honen ondorioz, gainazalarekin berehalako kontaktuan dauden puntu edo gorputzeko puntuak bat-bateko atsedenean aurkitzen dira (abiadurak gainazalarekiko ez du baliorik).

## Formalismoa:

Errodadurak edo “biratzeko” baldintzak zinematikako erlazio jakin batzuk inposatzen ditu errodatzen duen higikariaren mugimendu lineal eta mugimendu angeluarraren artean. Lehenengo irudian zilindro bat gainazal horizontal baten gainean errodatzen ikus dezakegu. Zilindroak angelu jakin bat (θ) biratzen duenean, honen zentroak desplazamendu bat (x) nabaritzen du; bi magnitude hauen artean dagoen erlazioa honako hau da:
R zilindroaren erradioa izanik. Erlazio honetatik aurrera erraz aurkitzen dugu, denborarekiko deribazioa eginik, zilindroko zentroarekiko abiaduraren eta abiadura angeluarraren (ω) artean dagoen erlazioa:
Bigarren deribatuak zilindroaren zentroaren azelerazioa azelerazio angeluarrarekin (α) duen erlazio ematen du:
Errodadura-baldintzak, edozein unetan, zilindroaren azala ukitzen dauden puntuak une batez atsedenean aurkitzen direla esan nahi du. Aipaturiko puntuek zilindroaren aldiuneko biraketa-ardatz garbia zehazten dute. Zilindroaren gainerako puntuek une horretan izango dute aldiuneko biraketa-ardatzaren eta partikula ardatzarekin elkartzen duen lerroaren perpendikularra den abiadura, aipaturiko distantziarekiko proportzionala den modulukoa. Beste era batera esanda, zilindroa, une bakoitzean azalarekin ukituz dagoen zilindroko sortzailearen inguruan biratzen da, abiadura angeluar ω bat duela.

## Adibideak:

Eman dezagun zoladura batean mugitzen ari den auto bat dugula eta zoladura horretan pneumatikoen lorratza geratzen dela. Errodadurak oinatzak gardenak eta ondo definituak izatea dakar. Geldiarazterakoan gurpilak partzialki blokeatzen badira, pneumatikoek errodatu egiten dute eta zoladuraren gainean irristatzen dira; oinatzak ez lirateke gardenak izango, baizik eta geldiarazitako arrasto tipikoa. Egoera hau ez dator bat errodadurarekin.

## Oharra:

Gaztelaniazko Wikipediako "Rodadura" textuaren itzulpena da.

## Kanpo estekak

* Datuak: Q2192732
* Multimedia: Rolling / Q2192732
# Errobi ikastola

Errobi ikastola Lapurdiko ikastola bat da. Kanbo herrian dago kokatuta.
Ikastetxe pribatua da, Frantziako Hezkuntza Nazionaleko Ministerioarekin itundua. Haur hezkuntza eta lehen mailetako ikasleak formatzen ditu, murgiltze ereduan. Seaska eta Ikastolen Elkartea federakuntzetako kide da.

## Historia

1976an sortu da.
Ikasgelak bi egoitzetan banatuak dira, bat 1997an eta bestea 2007an eraikiak.
Leku eskasez ikastolan, 2010 urtean Arrokagarai ikastola sortzen da Itsasun.

## Erreferentziak

* ↑ «Aurkezpena | Errobi Ikastola» www.errobi-ikastola-kanbo.com (Noiz kontsultatua: 2021-12-23).
* ↑ ikastola, itsasuko. «Zelle Frontpage-euskara-» arrokagarai-ikastola.eus (Noiz kontsultatua: 2021-12-23).

## Kanpo estekak

* Datuak: Q100741712
# Errobiko bidea

Errobiko bidea Donejakue bidearen aldaera bat da, erromesek jarraitzen dutena. Baionatik, Soulac bidean, Kostaldeko bidea saihestu nahi zuten, eta Donibane Garazin Nafar bidera itzuli, Pirinioetako zeharbidea baino lehen, Frantses bidetik jarraitzeko Garesen.
Hurrengo urrats garrantzitsua Orreagako kolegiata izan zen orduan, Ibañeta-Orreagako lepo mitikoa zeharkatu ondoren.

## Etapak
### 1. Etapa: Baiona - Kanbo (22 km)

1. Baiona - Uztaritze (14,5 km) Baionako katedrala abiapuntu hartuta eta ibilbidea Errobi ibaiaren ertzean jarraitzen da, Aviron Bayonnais klubaren egoitzaren azpian. 9,5 km-ko halatze bidea jarraitzen da, Portuberria iritsita, Milafranga ondoan, Errobiko Andre Marian irten eta Heraitze herrira igotzen da. Heraitze auzoan, Inthatarteak bidea jarraituz, 500 metro pasatzen dira Tikitaenea bide estreinera iritsi arte, non Uztaritzeko errepidea zeharkatzen den.
2. Uztaritze - Kanbo (7,5 km) Uztaritze zeharkatu eta D 250 errepidera jaitsi. Errobi ibaira iritsi eta trenbidearen azpian pasatu. Jatsu herrira igotzen den bide bat hartu eta St. Etienne eliza aurkitu. Elizatik irten eta Errobi ibaiaren ertzean jarraituz, Haltsu herrira iritsi. 2 km inguru joan ondoren, Kanbo herrira iristeko, trenbidea zeharkatu eta Errobi ibaira jaitsi, eskaileraz igotzen den kalea hartu.

### 2. Etapa: Kanbo - Heleta (20 km)

1. Kanbo - Makea (10 km) Kanboko erdigunetik, Errobi ibaira jaitsi eta D-410 errepidera joan. Pachka Leku izeneko bide txiki bat hartu, Errobi ibaiaren ezkerreko ertzean jarraitzeko. Bidegurutze bat iritsiko da eta ezkerretara joan. Makea herrira iristeko, D-252 errepidera iritsi eta handik jarraitu.
2. Makea - Heleta (10 km) Makea zeharkatu eta Elizaldea auzora iritsi. Handik, Zahiola etxera doan bidea hartu. Handik, Menta baserriraino jarraitu eta D-22 errepidera iritsi. Heleta herrira iristeko, D-22tik hegoaldera jaitsi.

### 3. Etapa: Heleta - Donibane Garazi (27 km)

1. Heleta - Irisarri (11 km) Heletatik irten eta D-245 errepidea zeharkatu. Harretchea baserrira iritsi eta D-22 errepidera jaitsi. Irisarri herrira iristeko, bide bat hartu.
2. Irisarri - Donibane Garazi (16 km) Irisarritik irten eta Bidegaraya baserrira joan. Ura biltzen duten bi depositu zeharkatu. Handik, Margoueta baserrira iritsi eta Uretako Lepoa lepoan igoko da. Mandos auzotik D-22 errepidera iritsi. Donibane Garaziko zentroan sartzeko, D-22 jarraitu. Arzubi ibaiaren gaineko zubia zeharkatu eta Madeleine kapera iritsi. GR65 jarraitu eta Donibane Garazira iritsi.

## Erreferentziak

* ↑ Notre Dame de la Nive, à Ustaritz
* 1 2 3 (Frantsesez) Voie de la Nive, Bayonne - Saint-Jean-Pied-de-Port
* Datuak: Q3562186
# Errobien barneko mendilerroa

Errobien barneko mendilerroa edo Argarai-Lindux mendilerroa Nafarroa Beherea eta Nafarroa Garaia artean dagoen mendilerro bat da, Urepeleko edo Aldudeko Errobi eta Arnegiko Errobi arteko mugan dagoela.
Errobien barneko mendilerroak Lauriñaga, Adartza, Lindus, Argaraiko mendilerro txikietan kokatuta dagoen gailurreria bat osatzen du, Otsamunho, Sorogain, Mendiaundi, Girizuko mendi-oinekin lotuta.
Bere punturik altuena Lauriñaga mendia da, 1.279 metrorekin.
Errobien barneko mendilerroak, Ortzanzurieta eta Hauzako mendilerroekin Aldudeko mendigune geologikoa osatzen dute.

## Erreferentziak

* ↑ Adartza, Auñamendi Eusko Entziklopedia
* ↑ (Frantsesez) Saint-Jean-Pied-de-Port XIII-46, Bureau de recherches géologiques et minières.

## Ikus, gainera

* Euskal Herriko mendilerroen zerrenda
* Kintoa

## Kanpo estekak

* Datuak: Q62663691
# Errodamendu boladun

Errodamendu boladunak errodamendu mota bat da, bolak erabiltzen dituena kojineteetako ildoen arteko tartea mantentzeko.
Errodamendu boladun baten helburua biraketa-marruskadura murriztea eta karga erradialak eta axialak eustea da. Hori lortzen du gutxienez bi ildo erabiliz bolak edukitzeko eta kargak bolen bidez transmititzeko. Aplikazio gehienetan, ildo bat geldirik dago eta bestea birakari multzoari lotuta dago (adibidez, abatza). Errodamendu-ildoetetako batek biratzen duen heinean bolak ere biratzea eragiten du. Bolak errodatzen ari direnez, marruskadura-indarra askoz txikiagoa dute bi gainazal lau elkarren aurka irristatuko balira baino.
Errodamendu boladunek beren tamainarako karga-gaitasun txikiagoa izan ohi dute beste errodamendu-elementu mota batzuek baino, bolen eta ildoen arteko kontaktu-eremu txikiagoa delako. Hala ere, barneko eta kanpoko ildoen nolabaiteko deslerrokatzea onar dezakete.

## Kanpo estekak

* Errodamendu boladun artikulua DMOZ direktorioan
* Errodamenduen modelizazioa Wolfram erabiliz
* Datuak: Q11432170
* Multimedia: Ball bearings / Q11432170
# Ependes (Vaud)

Ependes Suitzako udalerria da. Vaud kantonamenduan dago, Vaud kantonamendua barrutian. 2014an 358 biztanle zituen 4,82 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69403
* Multimedia: Épendes, Vaud / Q69403
# Epelde eta Larrañaga

Epelde eta Larrañaga Azkoitiako (Gipuzkoa) musika taldea Tomas Soraluze (goitizenez Tomas Epelde, Joxe Mari Soraluzeren semea) trikitilariak eta Anjel Larrañaga bertsolariak osatzen dute.

## Diskografia

* Elkarren Ondoan (Elkar, 1999)
* Noiz Arte ? (Elkar), 2001)
* Agur (Elkar, 2004)

## Kanpo estekak

* Datuak: Q12256921
# Epe (argipena)

Epe hitzak esanahi zenbait ditu:
* epea, zerbait burutu behar den denbora-tarte bat,
** epe laburra, zerbait gertatu edo burutzeko denbora-tarte laburra,
** epe luzea, zerbait gertatu edo burutzeko denbora-tarte luzea;
* Epe, Herbehereetako herri bat.
# Epe labur, epe luze

Epe laburra eta epe luzea ekonomian, eguraldiaren iragarpenean eta beste zenbait jakintza-arlotan erabiltzen diren esamoldeak dira, zerbait gertatu edo burutzeko denborari buruz erreferentzia eginez. Termino zehazgabeak dira eta egoera eta problema zein den iraupen aldakorra adierazten dute. Oro har, epe laburrera esaten denean aztertzen den fenomenoaren ezaugarri eta parametro nagusiak aldatu ez eta beraz aurresanak fidagarritasunez eta zehaztasunez egiten daitezkeeneko denbora-tarteari egiten zaio erreferentzia. Epe luzera esaten denean, berriz, fenomenoari eragiten dioten faktoreak nabarmen aldatzen direneko denbora tarteari buruz aritzen da. Epe ertaina epe laburraren eta luzearen artean dagoen denbora-aldiari deritzo.

## Kanpo estekak

* Datuak: Q1188986
# Epe luzeko pasibo

Epe luzeko pasiboa edo pasibo ez korrontea, ekonomian, urte bat baino gehiagoko epemuga edo konpainiaren ustiaketa-epe normala duten pasiboak dira. Eragiketa-epe normala, enpresa batek bere inbentarioa diruan bihurtzeko behar duen denboraren berdina da. Epe laburrean eta epe luzean enpresaren egoera finantzarioa ebaluatzeko, pasiboak banatzen dira: batetik, pasibo korronteak, eta bestetik, epe luzeko pasiboak. Epe luzeko pasiboak, konpainiaren epe luzeko arrakastari buruzko informazio ematen diete erabiltzaileei, eta pasibo korronteak berriz, konpainiak duen zorra jakinarazten die. Balantze batean, kontuak likideziaren araberakoak dira, beraz, epe luzeko pasiboak pasibo korronteen ondoren jartzen dira.
Epe luzeko pasiboen adibideak honakoak dira: ordaindu beharreko zorrak, epe luzeko maileguak, errentamenduak, pentsio-pasiboak, atzeratutako kalte-ordainak, geroratutako diru-sarrerak eta pasibo eratorriak.

## Kanpo estekak

* Datuak: Q854024
# Ependes (Friburgo)

Ependes Suitzako udalerria da. Friburgo kantonamenduan dago, Bois-d’Amont $^{(en)}$ barrutian. 2014an 1,089 biztanle zituen 5,63 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66922
* Multimedia: Épendes, Fribourg / Q66922
# Epelde

Epelde pertsonaia zenbaiten izena da:
* Antonio Epelde, espainiar militarra eta Gipuzkoako Foru Aldundiko presidente izandakoa;
* Joxe Mari Soraluze, Epelde ezizenez, azkoitiar trikitalaria;
* Iñaki Epelde, tolosar margolaria.
# Epe (Herbehereak)

Epe (entzun) Herbehereetako Gelderland probintziako herria da. 2010eko urtarrilaren 1eko erroldaren arabera, herriak 32.892 biztanle zituen.

## Ikus, gainera

* Gelderland

## Kanpo estekak

* (Nederlanderaz) Udalaren webgunea.
* Datuak: Q238396
* Multimedia: Epe, Gelderland / Q238396
# Epe finkoko gordailu

Epe finkoko gordailua finantza-eragiketa bat da. Eragiketa horretan, finantza-erakunde batek, eskudirutan edo espezietan diru-baliabide jakin batzuk mantentzearen truke, errentagarritasun finkoa edo aldakorra ematen du. Epe finkokoa dela esaten da, inbertsioa ibilgetuta geratuko den aldia hasieran zehazten delako: urtebete, hiru hilabete, hilabete... Epe hori bukatzean, inbertsioa egin duenak dirua atera dezake; dela diru guztia, dela zati bat.

## Kanpo estekak

* Datuak: Q640285
# Esbastika bat Bidasoan

Esbastika bat Bidasoan (gaztelaniaz: Una esvástica sobre el Bidasoa) 2013 urtean eginiko film dokumentala izan zen, Alfonso Andres eta Javier Barajasek zuzendua.
Filmak Santiago de Pablo eta Ludger Mees historialarien, Ramon Labaien politikariaren eta Nicolas Briegerren laguntza izan zuen eta Bidasoaren alde bietan armada naziaren egotea azaltzen du. Nazien ikuspuntua azaltzeko, Herbert Briegerren Im lande der Basken dokumentala aipatzen dute.
Donostiako Zinemaldiaren Zinemira Sailean eman zuten.

## Ikus, gainera

* Bigarren Mundu Gerra Euskal Herrian
* Dokumentalak Euskal Herrian

## Erreferentziak

* ↑ 2013 › Secciones y películas › Zinemira › Una esvástica sobre el Bidasoa / Esbastika bat Bidasoan

## Kanpo estekak

* Artikulua imdb.com (Ingelesez)
* Webgune ofiziala (Gaztelaniaz)
* Datuak: Q21475057
# Esbjerg

Esbjerg Hegoaldeko Danimarkako eskualdean kokaturik dagoen herria da, eskualdeko bigarren handiena eta Danimarkako seigarrena. Jutlandia penintsularen hego-mendebaldeko itsas portu garrantzitsuena da.

## Udalerria

Udalerriari izena ematen dion hiria Esbjerg da, udalerriko herri handiena baita. Hala ere aipatu behar da 2007ko erreforma administratiboan hiru udalerri batu zirela, Esbjerg bera, Ribe eta Bramming. Aipatzekoa da Ribe dela Danimarkako hiri zaharrena.

## Historia

Danimarkak Schleswig eremua kontrolatzeko bi gerra galdu zituen Prusiarekin eta 1864. urteko Gastein Biltzarrean erabaki bezala hegoaldeko lurrak alemaniarrek eskuratu zituzten, tartean mendebaldeko itsas-portu garrantzitsuena zen Altona ere bai. Berehala sortu zuten Esbjerg, 1868. urtean, Ipar Itsasoan berriro kai handi bat edukitzeko asmoarekin. Inguru egokia iritzi zioten Fanø irlak babesten baitu hiria.
1874. urterako jadanik bazuen trenbidea inguruko hiri daniarrekin komunikatzeko. Gaur egun bertatik ateratzen dira ferryak Ingalaterrara eta Faroe irletara.

## Ondasun nabarmenak

* Gizakiak itsasoan (danieraz Mennesket ved Havet): giza itxurako estatua erraldoiak dira. Arrantza eta Itsas museoaren parean daude. 1995. urtean ipini zituzten Svend Wiig Hansen eskultorearen obra hauek eta Esbjergeko turismoaren parte dira.
* Uraren dorrea.

## Ekonomia eta garraioa

Danimarkako bigarren kairik handiena du Esbjergek. Arrantzak garrantzi handia du baina Danimarkak Ipar Itsasoan duen petrolioa kudeatzeko ezinbesteko kaia ere bada. Ferry zerbitzu ugari daude, Danimarkako beste kaiekin lotzen dutenez gain Faroetara eta Islandiara doazenak ere ateratzen dira bertatik.
Honetaz gain trena eta aireportua ere baditu Esbjergek.

## Kirolak

Esbjerg fB da hiriko futbol kluba. Bost aldiz irabazi du Daniar superliga eta bi aldiz Danimarkako Kopa.

## Hiri senidetuak

| Eskilstuna (Suedia)  Stavanger (Norvegia)  Jyväskylä (Finlandia)  Maniitsoq (Groenlandia) | Suzhou (Txina)  Fjarðabyggð (Islandia)  Szczecin (Polonia) |

## Kanpo estekak

* (Ingelesez) Esbjergeko webgune ofiziala
* Datuak: Q26234
* Multimedia: Esbjerg / Q26234
# Escacena del Campo

Escacena del Campo Huelvako probintzian dagoen udalerri andaluziarra da. 173 m-ko altueran eta Huelvatik 61 km-tara kokaturik, 2007ko datuen arabera 2.154 biztanle zituen 136 km²-tan banaturik.

## Kanpo estekak

* (Gaztelaniaz) Escacena del Campoko udalaren webgunea
* Datuak: Q970693
* Multimedia: Escacena del Campo / Q970693
# Esbareich

Esbareich (frantsesez eta ofizialki: Esbareich) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 85 biztanle zituen.

## Demografia
### Biztanleria

2007an Esbareich udalerrian erroldatutako biztanleak 85 ziren. Familiak 46 ziren, horien artean 23 pertsona bakarrekoak ziren (14 bakarrik bizi ziren gizonak eta 9 bakarrik bizi ziren emakumeak), 9 seme-alabarik gabeko familiak ziren, 9 seme-alabak dituzten bikoteak ziren eta 5 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 97 etxebizitza zeuden, 44 familiaren etxebizitza nagusia ziren eta 52 bigarren erresidentzia ziren. 91 etxeak ziren eta 4 apartamentuak ziren. 44 etxebizitza nagusietatik 40 bere jabearen bizilekua ziren, 3 alokairuan okupaturik zeuden eta 1 doan lagata zegoen; 5 etxek bi gela zituzten, 10 etxek hiru zituzten, 7 etxek lau zituzten eta 23 etxek bost zituzten. 22 etxek euren parking plaza propioa zuten azpian. 21 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Esbareich udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 4 | 65-69 | 4 |
| 8 | 60-64 | 0 |
| 0 | 55-59 | 4 |
| 0 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 4 |
| 4 | 30-34 | 0 |
| 0 | 25-29 | 0 |
| 4 | 20-24 | 0 |
| 4 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 52 ziren, horien artean 28 aktiboak ziren eta 24 inaktiboak ziren. 28 pertsona aktiboetatik 26 lanean zeuden (16 gizon eta 10 emakume) eta 2 langabezian zeuden (1 gizon eta 1 emakume). 24 pertsona inaktiboetatik 18 erretiraturik zeuden, 1 ikasten zegoen eta 5 "bestelako inaktibo" gisa sailkaturik zeuden.

### Ekonomia jarduerak

2009an zeuden norbanakoentzako 2 zerbitzu publikoetatik, 1 igeltseroa zen eta 1 argiketaria.
2000. urtean Esbareich udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q945086
* Multimedia: Esbareich / Q945086
# Esbjerg fB

Esbjerg fB (izen osoa Esbjerg forenede Boldklubber) Danimarkako futbol talde bat da, Esbjerg hirikoa. Danimarkako 5 liga eta 2 kopa irabazi ditu.

## Historia

1924. urtean sortu zen aurrez hirian zeuden Esbjerg Boldklub af 1898 eta Esbjerg Amatørklub af 1911 taldeen batasunetik.
45 denboraldi egin ditu Danimarkako futbol mailarik gorenean. Bere garairik onenak 60. hamarkadan ezagutu zituen Rudi Strittich entrenatzaile austriarraren eskutik. Azkenengo liga 1979 urtean lortu zuen.
Azken urteetan lehen eta bigarren mailaren artean aritu izan da. 2013an kopa irabazi zuen, orainarteko azken titulua. 2016-17 denboraldian azkena gelditu eta maila galdu du.

## Palmaresa

* Liga (5): 1961, 1962, 1963, 1965 eta 1979
* Kopa (3): 1964, 1976 eta 2013

## Jokalari famatuak

* John Lauridsen

## Kanpo estekak

* (Danieraz) Webgune ofiziala
* Datuak: Q389879
* Multimedia: Esbjerg forenede Boldklubber / Q389879
# Esbon (Kansas)

Esbon Kansasko hiri bat da. Jewell konderrian kokatua dago. 2010ean 99 biztanle zituen, 0,80 kilometro koadrotan banatuta.

## Ikus, gainera

* Jewell konderria

## Kanpo estekak

* Datuak: Q958436
# F9 (filma)

F9, F9: The Fast Saga edota Fast & Furious 9 (euskaraz: «Azkar eta Amorruz 9») 2021eko Justin Lin estatubatuar zinema zuzendariak zuzendutako ekintza film bat da. The Fast and the Furious sailaren seigarren filma da. Vin Diesel, Michelle Rodriguez, Tyrese Gibson, Chris "Ludacris" Bridges, John Cena, Jordana Brewster, Nathalie Emmanuel, Sung Kang, Michael Rooker, Helen Mirren, Kurt Russell eta Charlize Theron aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Lehen begiradan, lasaia dirudi pertsonaia nagusien bizimoduak: Dom Toretto Lettyrekin eta haren semearekin bizi da; lasai bizi ere. Baina, hala ere, etor daitekeenari adi daude; izan ere, ongi dakite ezustekoak haiei dei egin gabe etortzen direla. Halako batean, hiltzaile eta auto gidari arriskutsu batek taldea mehatxatuko du, eta, hori dela eta, "Dom" Torettok jokatzen duen pertsonaiak aurre egin beharko die iraganean iltzatuta utzi zituen zauri askori.

## Aktoreak

* Vin Diesel: Dominic "Dom" Toretto
* Michelle Rodriguez: Leticia "Letty" Ortiz
* Tyrese Gibson: Roman Pearce
* Chris "Ludacris" Bridges: Tej Parker
* John Cena: Jakob Toretto
* Jordana Brewster: Mia Toretto
* Nathalie Emmanuel: Ramsey
* Helen Mirren: Magdalene Shaw
* Charlize Theron: Cipher
* Michael Rooker: Buddy
* Sung Kang: Han Seoul-Oh
* Don Omar: Rico Santos
* Lucas Black: Sean Boswell
* Bow Wow: Twinkie
* Jason Tobin: Earl
* Cardi B: Leysa
* Jim Parrack: Kenny Linder
* Finn Cole: Jakob Toretto (gaztea)
* Ozuna: Rico Santos (gaztea)
* J. D. Pardo: Jack Toretto
* Jason Statham: Deckard Shaw

## Erreferentziak

* ↑ «Amets galduak dantzan jarriz» Berria 2021-06-12 CC BY-SA 4.0 lizentziapean.

## Kanpo estekak

* Datuak: Q29466808
* Multimedia: Fast & Furious 9 / Q29466808